A d-iniɣ awal
tikelt neɣ tikwal
ẓẓay d uzzal fessus d uffal
ruɣ s-usefru ḍsiɣ d aɣuṛṛu
ma suɣeɣ ay abbuh ma nniɣ-d mmuh
xas tennam-d tfuh
nekk d bu texnanasin, d aɣyul neɣ d abhim, lqut-iw d alim
ččiɣ si tbarda-w, zenzeɣ aytma-w,
fkiɣ afus, briɣ i ubernus, actal-iw d ammus, iles-iw igezzem am lmus
ahat a tamnem ma d nekk i d-yennan
win ur d-yi numin llan yinagan
nadit di Fransa ternum di Lalmn
a d-awim s ttbut, cfut ur tettut
nekk d yir terras, zeglent-iyi tissas, ččiɣ imurḍas
ugiɣ tidett, i tmeqḥelt beddleɣ tayett
ccemteɣ taqbaylit
xnunseɣ di twaɣit
fkiɣ i tegmatt tiɣrit
ihi anfet-iyi, ɣunfut-iyi, ɣurwat a tamsem
imɣi-w yeḍfi, illeḍ-iw yeffi, mačči d win tessnem
amentiyi nekk, ǧǧet iman-nwen.
{{
Muḥ At Vurenna}}
kab_Latn kab_Latn kab_Latn kab_Latn kab_Latn kab_Latn kab_Latn pol_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn